Beseda okno je izpeljanka iz praindoevropske besede Hok - "videti", iz korenskega samostalnika s pomenom oko.Torej bi lahko prvotni pomen besede pomenil oko hiše. (vir: wikipedija)
Pogledi iz hiše so stik z zunanjim prostorom, zato je o pogledu skozi okna vredno dobro razmisliti. Bolj kot na to, kako bo fasada videti s ceste, pomislite, kje bi si zagotovili lepe poglede skozi okno na zunanji svet. Prav tako je potreben dober razmislek o tem, v katerih prostorih je potrebno zagotoviti več svetlobe in v katerih manj. Vaš dnevni prostor naj bo osvetljen z naravno svetlobo skozi vse leto. Ne ustvarjajte temnih prostorov z majhnimi okni tam, kjer boste preživeli večino svojega časa.